CELEX: 32010D0657
Language: et
Date: 2010-10-28 00:00:00
Title: 2010/657/EL: Komisjoni otsus, 28. oktoober 2010 , erakorraliste meetmete rahastamise kohta seoses marutaudiga Kirde-Itaalias (teatavaks tehtud numbri K(2010) 7379 all)

30.10.2010   
            
            
               ET
            
            
               Euroopa Liidu Teataja
            
            
               L 285/33
            
         KOMISJONI OTSUS,
   28. oktoober 2010,
   erakorraliste meetmete rahastamise kohta seoses marutaudiga Kirde-Itaalias
   (teatavaks tehtud numbri K(2010) 7379 all)
   (2010/657/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artikli 8 lõiget 2,
   ning arvestades järgmist:
   
               (1)
            
            
               Otsuses 2009/470/EÜ on sätestatud, et kui liikmesriiki ohustab otseselt ühe kõnealuse otsuse lisas osutatud haiguse esinemine või areng kolmanda riigi või liikmesriigi territooriumil, võib võtta olukorrale vastavaid meetmeid ja anda liidu rahalist toetust meetmete jaoks, mida peetakse rakendatud abinõude puhul eriti vajalikuks.
            
         
               (2)
            
            
               Marutaud on loomahaigus, mis mõjutab peamiselt mets- ja kodukiskjalisi ning millel on rasked tagajärjed rahvatervisele. See on üks otsuse 2009/470/EÜ I lisas loetletud haigustest.
            
         
               (3)
            
            
               Viimastel aastatel on Euroopa Liit kaasrahastanud peamiste haiguskandjate – metskiskjaliste – suukaudse immuniseerimise programme, millel on enamikus liikmesriikides väga soodne tulemus, sest haigusjuhtude arv on mets- ja koduloomade puhul järsult vähenenud ning inimeste nakatumise juhtusid ei ole enam esinenud.
            
         
               (4)
            
            
               Itaaliat on alates 1997. aastast käsitletud marutaudivaba riigina. 2008. aasta oktoobris avastati aga Friuli-Venezia Giulia maakonnas üks marutaudi juhtum, millele järgnes kaheksa uut juhtumit samas piirkonnas. 2009. aastal levis metsamarutaud ka Veneto maakonda. 2009. aasta lõpuks oli Friuli-Venezia Giulia maakonnas avastatud 35 juhtumit ja Veneto maakonnas 33 juhtumit.
            
         
               (5)
            
            
               Naaberliikmesriigid on väljendanud muret, et Kirde-Itaalia marutaudijuhtumid ohustavad nende territooriumi.
            
         
               (6)
            
            
               Seetõttu on vaja erakorralisi meetmeid, et vältida haiguse edasist levikut Itaalias ning selle levikut naaberriikidesse Austriasse ja Sloveeniasse, ning et toetada jõupingutusi haiguse võimalikult kiireks likvideerimiseks.
            
         
               (7)
            
            
               9. detsembril 2009 esitas Itaalia komisjonile rebaste suukaudse vaktsineerimise erakorralise kava „Kirde-Itaalia piirkondade marutauditõrjeprogramm – Rebaste erakorraline vaktsineerimiskava”. Kava tunnistati vastuvõetavaks ja seega on asjakohane rahastada teatavaid meetmeid liidu vahenditest. Seega tuleb nende rakendamiseks anda liidu rahalist toetust.
            
         
               (8)
            
            
               Liidu rahaline toetus tuleb välja maksta liikmesriikide esitatud ametliku hüvitistaotluse ja muude tõendavate dokumentide alusel, millele on osutatud komisjoni 28. veebruari 2005. aasta määruse (EÜ) nr 349/2005 (millega kehtestatakse eeskirjad ühenduse toetuse osas erakorraliste ning teatavate loomahaiguste vastaste meetmete jaoks, mis on ette nähtud nõukogu otsuses 90/424/EMÜ) (2) artiklis 7.
            
         
               (9)
            
            
               Võttes arvesse laiendatud vaktsineerimiskava rakendamise kiireloomulisust, et vältida haiguse levikut teistesse liikmesriikidesse, on õigustatud liidu rahalise toetuse kättesaadavaks tegemine alates 9. detsembrist 2009, kui kava komisjonile rahastamiseks esitati.
            
         
               (10)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga kiidetakse ajavahemikuks 9. detsembrist 2009 kuni 31. detsembrini 2010 heaks „Kirde-Itaalia piirkondade marutauditõrjeprogramm – Rebaste erakorraline vaktsineerimiskava” (edaspidi „kava”), mille Itaalia esitas 9. detsembril 2009.
   Artikkel 2
   1.   Liit võib anda kavale rahalist toetust 50 % ulatuses Itaalia kantud kulutustest:
   
               a)
            
            
               laboritestide tegemisele:
               
                           i)
                        
                        
                           marutaudi antigeenide või antikehade kindlakstegemiseks;
                        
                     
                           ii)
                        
                        
                           marutaudiviiruse isoleerimiseks ja iseloomustamiseks;
                        
                     
                           iii)
                        
                        
                           biomarkeri kindlakstegemiseks;
                        
                     
                           iv)
                        
                        
                           vaktsiinisööda tiitrimiseks,
                        
                     
         
               b)
            
            
               suukaudse vaktsiini ja sööda ostmisele ja levitamisele ning parenteraalse vaktsiini ostmisele ja elusloomadele manustamisele.
            
         Liidu rahaline toetus punktides a ja b osutatud kulutuste katmiseks ei tohi siiski ületada 2 300 000 eurot.
   2.   Itaaliale kavaga seotud hüvitatavad kulud ei ületa keskmiselt:
   
               
                           a)
                        
                        
                           seroloogilise testi puhul
                        
                     
            
               8 eurot testi kohta;
            
         
               
                           b)
                        
                        
                           testi puhul tetratsükliini avastamiseks luudes
                        
                     
            
               8 eurot testi kohta;
            
         
               
                           c)
                        
                        
                           fluorestseeruvate antikehade testi puhul (FAT)
                        
                     
            
               12 eurot testi kohta;
            
         
               
                           d)
                        
                        
                           polümeraasi ahelreaktsiooni testi puhul (PCR)
                        
                     
            
               10 eurot testi kohta;
            
         
               
                           e)
                        
                        
                           suukaudse vaktsiini ja sööda ostu puhu
                        
                     
            
               0,4 eurot doosi kohta;
            
         
               
                           f)
                        
                        
                           parenteraalse vaktsiini ostu puhul
                        
                     
            
               1 euro doosi kohta
            
         
               
                           g)
                        
                        
                           elusloomade vaktsineerimise puhul
                        
                     
            
               1,50 eurot looma kohta.
            
         3.   Lõike 1 punktis a osutatud laboritestide tegemise kulu hulka kuuluvad:
   
               a)
            
            
               testide tegemiseks kasutatavate testikomplektide, reaktiivide ja kõigi tarvikute soetamise kulud;
            
         
               b)
            
            
               täielikult või osaliselt testide tegemiseks määratud töötajatele makstud tasud;
            
         
               c)
            
            
               kuni 7 % punktides a ja b osutatud kulude kogusummast.
            
         Artikkel 3
   1.   Liidu rahaline toetus kavale antakse tingimusel, et Itaalia:
   
               a)
            
            
               rakendab kava kooskõlas liidu asjakohaste õigusaktidega, sealhulgas konkurentsieeskirjade ja riigihankelepingute sõlmimist ning riigiabi käsitlevate eeskirjadega;
            
         
               b)
            
            
               esitab vastavalt lisadele hiljemalt 30. aprilliks 2011 komisjonile lõpliku aruande kava tehnilise teostuse kohta koos tõenditega vahemikus 9. detsembrist 2009 kuni 31. detsembrini 2010 tehtud kulutuste ja saadud tulemuste kohta;
            
         
               c)
            
            
               viib kava tõhusalt ellu.
            
         2.   Juhul kui Itaalia ei täida lõikes 1 sätestatud tingimusi, vähendab komisjon liidu rahalist toetust, võttes arvesse rikkumise laadi ja tõsidust ning liidule tekitatud rahalise kahju suurust.
   Artikkel 4
   Käesolevat otsust kohaldatakse alates 9. detsember 2009.
   Artikkel 5
   Käesolev otsus on adresseeritud liikmesriikidele.
   
      Brüssel, 28. oktoober 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  ELT L 155, 18.6.2009, lk 30.
   
      (2)  ELT L 55, 1.3.2005, lk 12.
   
      I LISA
      Artikli 3 lõike 1 punktis b osutatud tehniline aruanne sisaldab vähemalt järgmist.
      A.   Vaktsineerimine
      
      
                  I.
               
               
                  Aruandlusperiood
               
            
                  II.
               
               
                  Levitatud marutaudi vaktsiinisöötade arv
               
            
                  III.
               
               
                  Vaktsineeritud elusloomade ja karjade arv piirkondade kaupa
               
            
                  IV.
               
               
                  Õhusõidukitelt levitatud söödapalade arv
               
            
                  V.
               
               
                  Käsitsi levitatud söödapalade arv
               
            
                  VI.
               
               
                  Kaardid, kus on näidatud söödapaladega kaetud territooriumi ulatus ja alad, kus söödapalasid levitati (õhust ja käsitsi).
               
            B.   Seire
      
      
                   
               
               
                  Viroloogilised testid
               
               
                  Seroloogilised testid
               
               
                  Tetratsükliinimarkeri kindlakstegemine
               
            
                  Piirkond
               
               
                  Liigid
               
               
                  Testi tüüp
               
               
                  Kontrollitud loomade arv
               
               
                  Positiivne
               
               
                  Testi tüüp
               
               
                  Kontrollitud loomade arv
               
               
                  Positiivne (minimaalne väärtus: … IU/ml)
               
               
                  Testi tüüp
               
               
                  Kontrollitud loomade arv
               
               
                  Positiivne
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            C.   Olukorra ja ette tulnud probleemide tehniline hinnang
      
   
   
      II LISA
      Artikli 3 lõike 1 punktis b osutatud finantsaruanne sisaldab vähemalt järgmist.
      
                  
                     Kaasrahastamiskõlblikud meetmed
                  
               
            
                  
                     Laboritestid
                  
               
            
                  Piirkond
               
               
                  Testi tüüp
               
               
                  Kontrollitud loomade arv
               
               
                  Tehtud testide arv
               
               
                  Tehtud testide maksumus
                  (eurodes)
               
            
                  Marutaudi antigeeni avastamine
               
               
                  FAT
               
               
                   
               
               
                  0
               
               
                  0,00
               
            
                  PCR
               
               
                   
               
               
                   
               
               
                   
               
            
                  muu (palun täpsustada)
               
               
                   
               
               
                   
               
               
                   
               
            
                  Marutaudi antikeha avastamine
               
               
                  Viiruse neutralisatsioon
               
               
                   
               
               
                   
               
               
                   
               
            
                  muu (palun täpsustada)
               
               
                   
               
               
                   
               
               
                   
               
            
                  Marutaudi viiruse iseloomustamine
               
               
                  Järjestuse määramine
               
               
                   
               
               
                   
               
               
                   
               
            
                  muu (palun täpsustada)
               
               
                   
               
               
                   
               
               
                   
               
            
                  Biomarker
               
               
                   
               
               
                   
               
               
                   
               
               
                   
               
            
                  Vaktsiinisööda tiitrimine
               
               
                   
               
               
                   
               
               
                   
               
               
                   
               
            
                  
                     Kokku
                  
               
               
                   
               
               
                  
                     0
                  
               
               
                  
                     0
                  
               
               
                  
                     0,00
                  
               
            
                  
                     Vaktsiinid ja söödad
                  
               
            
                  Piirkond
               
               
                  Testi tüüp
               
               
                  Loomade arv
               
               
                  Vaktsiinidooside ja söötade arv
               
               
                  Ostmise ja levitamise/manustamise kulud
                  (eurodes)
               
            
                  Suukaudne vaktsineerimine
               
               
                  Ostmine
               
               
                   
               
               
                   
               
               
                   
               
            
                  Levitamine
               
               
                   
               
               
                   
               
               
                   
               
            
                  Parenteraalne vaktsineerimine
               
               
                  Ostmine
               
               
                   
               
               
                   
               
               
                   
               
            
                  Manustamine
               
               
                   
               
               
                   
               
               
                   
               
            
                  
                     Kokku
                  
               
               
                   
               
               
                  
                     0
                  
               
               
                  
                     0
                  
               
               
                  
                     0,00
                  
               
            Ma tõendan, et:
      
                  —
               
               
                  kulud on tegelikud, raamatupidamises täpselt kajastatud ning abikõlblikud vastavalt komisjoni otsuse 2010/657/EL sätetele;
               
            
                  —
               
               
                  kõik kulusid tõendavad dokumendid on kontrollimiseks kättesaadavad, eelkõige selleks, et põhjendada loomade eest makstavate hüvitiste määra;
               
            
                  —
               
               
                  kõnealusele programmile ei ole taotletud muud liidu toetust ja kogu rakendusprogrammi raames rahastatavatest toimingutest laekunud tulu on deklareeritud komisjonile;
               
            
                  —
               
               
                  programmi on rakendatud kooskõlas asjaomaste liidu õigusaktidega, eelkõige konkurentsi-, riigihankelepingute sõlmimise ja riigiabi eeskirjadega;
               
            
                  —
               
               
                  kontrollimenetlust kohaldatakse eelkõige deklareeritud summade täpsuse kontrollimiseks, et vältida, avastada ja korrigeerida eeskirjade eiramist.
               
            
                   
               
               
                  Kuupäev: …
               
            
                   
               
               
                  Tegevdirektori nimi ja allkiri: …